Pályafutását a Giulianovában kezdte (1972–74). Innen igazolt 1974-ben a Milanhoz, ahol egyetlen mérkőzésen sem védett. ezt követően egy évig a Rimini játékosa volt, majd 1977-ben leigazolta az AS Roma. Pályafutása nagy részét a fővárosi csapatnál töltötte. 1979 és 1990 között 288 mérkőzésen védett a Roma színeiben, mellyel 1983-ban bajnoki címet szerzett, és négyszer nyerte meg az olasz kupát. 1987-ben a San Siroban rendezett Milan elleni mérkőzésen egy hazai szurkoló petárdával dobta fejbe, melynek következtében egy kis időre leállt a légzése, de a mentősök gyors közbelépésének köszönhetően visszanyerte az eszméletét. Pályafutását 1991-ben fejezte be a Torino játékosaként.